Jumătate dintre tinerii români vor să-și schimbe înfățișarea. Cât de periculoase sunt operațiile estetice. ”Vor ca totul să fie mare și vizibil”
Un studiu recent arată că peste 50% dintre tinerii români vor să-și schimbe aspectul fizic, din cauza influențelor din mediul online. În acest mod, adolescenții din generațiile Z și Aplha vor să atragă atenția asupra lor pe rețelele de socializare. Specialiștii trag un semnal de alarmă asupra acestor comportate și spun că intervențiile estetice pot deveni periculoase, mai ales dacă corpul nu s-a dezvoltat complet.